**MUNICIPIUL SATU MARE**

**APARATUL DE SPECIALITATE AL PRIMARULUI**

**Direcția Patrimoniu**

**Serviciul Patrimoniu, Concesionări, Închirieri**

**Nr. 10171/17.02.2025**

 În temeiul prevederilor art.136 alin. (8) lit. b) din OUG nr. 57/2019 privind Codul Administrativ, cu modificările și completările ulterioare, Direcția patrimoniu prin Serviciul Patrimoniu, Concesionări, Închirieri, formulează următorul:

 **RAPORT DE SPECIALITATE**

 la proiectul de hotărâre privind aprobarea rezultatului inventarierii anuale a bunurilor

 ce alcătuiesc domeniul public și privat al Municipiului Satu Mare

 Având în vedere prevederile art.289 alin (1) din OUG nr. 57/2019 privind Codul Administrativ, cu modificările și completările ulterioare, potrivit cărora toate bunurile aparţinând unităţilor administrativ-teritoriale sunt supuse inventarierii anuale și autorităţii deliberative i se prezintă anual, de către autoritatea executivă, un raport asupra situaţiei gestionării acestora,

 Prevederile Legii contabilității nr. 82/1991, republicată, cu modificările și completările ulterioare potrivit cărora instituţiile publice, au obligaţia să organizeze şi să conducă contabilitatea financiară și să efectueze inventarierea generală a elementelor de natura activelor, datoriilor şi capitalurilor proprii deţinute la începutul activităţii, cel puţin o dată în cursul exerciţiului financiar în conformitate cu Ordinul M.F. nr.2861/2009 pentru aprobarea Normelor privind organizarea și efectuarea inventarierii elementelor de natura activelor, datoriilor și capitalurilor proprii,

 Prin Dispoziția cu nr.710/08.10.2024 privind constituirea comisiilor de inventariere anuală a patrimoniului public și privat al statului și al municipiului Satu Mare așa cum a fost modificată prin Dispoziția nr.946/19.12.2024, primarul Municipiului Satu Mare a dispus constituirea comisiilor de inventariere anuală a patrimoniului public și privat al statului și al municipiului Satu Mare, pe anul 2024.

 Față de cele expuse mai sus, având la bază rezultatele inventarierii anuale pe anul 2024 consemnate în procesul verbal cu nr. 72930/30.12.2024.

 Văzând și prevederile din Legea finanțelor publice locale nr.273/2006, republicată, cu modificările și completările ulterioare, potrivit cărora autorităţile administraţiei publice locale au competențe şi responsabilităţi în ceea ce priveşte administrarea eficientă a bunurilor din proprietatea publică şi privată a unităţilor administrativ-teritorial, integritatea bunurilor aflate în proprietatea sau în administrarea instituţiei pe care o conduc, organizarea şi ținerea la zi a contabilităţii şi prezentarea la termen a situaţiilor financiare asupra situaţiei patrimoniului aflat în administrare şi a execuţiei bugetare,

 Date fiind aceste considerente, înaintăm Consiliului Local al municipiului Satu Mare, prezentul proiect de hotărâre cu propunere de aprobare.

 **Șef serviciu Director executiv**

 Faur Mihaela Ghiarfaș Adelin-Cristian

Munich Diana/ 2 ex